Cuneiform Tablet Kt 90/k 159 (TPAK 1 22)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša ki-ma i-a-tí qí-bi-ma um-ma a-šur-mu-ta-bi-il₅-ma na-áš-pé-er-tí ša a-ṣé-ri-ku-nu ù a-ṣé-er pu-šu-ke-en₆ lá-pu-ta-at-ni pu-šu-ke-en₆ ša-áš-me-a-ma um-ma a-tù-nu-ma KÙ.BABBAR a zi-tí-šu ni-ša-qal iḫ-da-ma KÙ.BABBAR ša-áš-qí-la-šu-ma ku-un-kà-ma iš-tí pá-nim-ma šé-bi-lá-nim a-pu-tum iḫ-da-šu-um KÙ.BABBAR ša-áš-qí-lá-šu šu-ma i-qá-bi-i um-ma šu-ut-ma ḫa-ra-ni a-na a-lim{ki} a-lá-ak-ma a-na-ku-ma a-da-šu-um lá ta-ša-me-a-šu um-ma a-tù-nu-ma KÙ.BABBAR a zi-tí-šu ni-ša-qal a-ḫu-ú-a be-lu-ú-a a-tù-nu i-ṣé-er am-tim ù ṣú-ùḫ-ri-im e-ku-nu li-li-kam DAM na-ḫi-da-ma a-na gám-ri-im lu tù-uš-ta-dí-in